Afrikaans: Langenhovenpark is ’n woonbuurt aan die westekant van Mangaung. Dit is begin as ’n ‘tuinstad’, maar tans word dit oorheers deur meenthuisontwikkelings. Die harde oppervlakke het toegeneem wat geen water dreineer nie en dit vermeerder die hoeveelheid en spoed van stormwater. Die wegvoer van stormwater het ’n negatiewe effek op grondwatervlakke. Suid-Afrika as ’n water-skaars gebied kan nie bekostig om water so te verloor nie. Die nuutste gevolgtrekking is dat stormwater by die oorsprong hanteer moet word. In hierdie artikel word gekyk na maniere om stormwater vanaf vanaf wetgewing tot die optrede van ontwikkelaars, huisbewoners en besighede te hanteer. Stormwater word beoordeel as ’n bate vir die gemeenskap en nie as ’n probleem nie. Stormwater in Langenhovenpark moet aandag geniet weens al die harde oppervlakke geskep deur die nuutste residensiële ontwikkelings.